JUBILE กำไรเจิดจรัส
เจิดจรัสอย่างต่อเนื่อง กับ JUBILE จากยอดขายในธุรกิจค้าปลีกเครื่องประดับเพชรและเพชรกะรัต ผลักดันให้ผลการดำเนินงานเติบโตแข็งแกร่ง
16 พ.ย. 2561

คุณค่าบริษัท
เจิดจรัสอย่างต่อเนื่อง กับบริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE จากยอดขายในธุรกิจค้าปลีกเครื่องประดับเพชรและเพชรกะรัต ผลักดันให้ผลการดำเนินงานเติบโตแข็งแกร่ง
อย่างผลการดำเนินงานล่าสุดที่ประกาศออกมา คือ ผลการดำเนินงานไตรมาส 3 ปี 2561 และงวด 9 เดือน นั่นเอง
โดยผลการดำเนินงานไตรมาส 3 สิ้นสุดวันที่ 30 กันยายน 2561 บริษัทมีรายได้จากการขายทั้งสิ้น 359.51 ล้านบาท จากงวดเดียวกันของปีก่อน 362.68 ล้านบาท ขณะที่ผลกำไรขยับขึ้นมาอยู่ที่ 50.79 ล้านบาท หรือ 0.29 บาทต่อหุ้น จากงวดเดียวกันของปีก่อน 44.55 ล้านบาท หรือ 0.25 บาทต่อหุ้น โดยเป็นผลจากการบริหารต้นทุนสินค้าให้ดีขึ้น รวมถึงการบริหารสัดส่วนการขายของแต่ละกลุ่มสินค้าอย่างมีประสิทธิภาพ และควบคุมค่าใช้จ่ายในการขายและบริหารอย่างเข้มงวด
ขณะที่ผลการดำเนินงานงวด 9 เดือน สิ้นสุดวันที่ 30 กันยายน 2561 บริษัทมีรายได้จากการขายขยับขึ้นมาอยู่ที่ 1,124.27 ล้านบาท จากงวดเดียวกันของปีก่อน 1,100.52 ล้านบาท ส่งผลให้บริษัทมีกำไรขยับขึ้นมาอยู่ที่ 145.93 ล้านบาท หรือ 0.84 บาทต่อหุ้น จากงวดเดียวกันของปีก่อน 122.12 ล้านบาท หรือ 0.70 บาทต่อหุ้น โดยเป็นผลจากยอดขายที่เพิ่มขึ้น ในขณะที่บริษัทยังคงมีการบริหารต้นทุนสินค้าให้ดีขึ้น รวมถึงการบริหารสัดส่วนการขายของแต่ละกลุ่มสินค้าอย่างมีประสิทธิภาพ และควบคุมค่าใช้จ่ายในการขายและบริหารอย่างเข้มงวด
นอกจากนี้ ยังมีปัจจัยสำคัญที่หนุนยอดขายในช่วงไตรมาส 4/2561 มาจาก 1) มาตรการกระตุ้นการใช้จ่ายของภาครัฐ 2) New Product!!! iMoment ที่มีการใช้เทคโนโลยีในการเก็บข้อมูลผ่านแหวน ซึ่งคาดว่าจะได้รับการตอบรับที่ดีเนื่องจากเป็นช่วงที่มีคู่รักแต่งงานจำนวนมาก 3) การเปิดสาขาที่ ICONSIAM ซึ่งเป็นสาขาใหญ่ระดับ Flagship ของบริษัท คาดว่าจะสามารถสร้างยอดขายได้อย่างมาก และ 4) การจัด Big Event ปลายปี ส่งผลให้ในไตรมาส 4 เป็นช่วงที่บริษัทมียอดขายสูงสุดของปี
ทั้งนี้ นักวิเคราะห์ บล.จีเอ็มโอ-แซด คอม ปรับราคาเหมาะสม 31.50 บาท แนะนำ “ซื้อ”
…
ผู้ถือหุ้นรายใหญ่
รายชื่อกรรมการ